**NÁVRH**

Obecné zastupiteľstvo v Matejovciach nad Hornádom v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov, v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 114 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva:

**Všeobecne záväzné nariadenie**

**č. 1/2023**

**o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach**

**PRVÁ ČASŤ**

**ÚVODNÉ USTANOVENIA**

**§ 1**

**Účel a predmet**

Účelom všeobecne záväzného nariadenia o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach (ďalej len „nariadenie“) je určiť:

1. výšku mesačného finančného príspevku na čiastočnú úhradu:
2. výdavkov materskej školy,
3. nákladov na činnosť školského klubu detí,
4. nákladov spojených so stravovaním v zariadeniach školského stravovania,

(ďalej len „príspevok“),

1. podmienky odpustenia príspevku v materskej škole a v školskom klube detí.

**DRUHÁ ČASŤ**

**PRÍSPEVKY V ŠKOLÁCH A ŠKOLSKÝCH ZARIADENIACH**

**§ 2**

**Príspevok za pobyt dieťaťa v materskej škole**

Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa sumou 10,00 EUR.

**§ 3**

**Podmienky odpustenia príspevku za pobyt dieťaťa**

**v materskej škole**

1. Príspevok sa neuhrádza za podmienok stanovených ustanovením § 28 ods. 6 školského zákona.
2. Príspevok v materskej škole sa odpúšťa:

v prípade dieťaťa, ktoré má preukázateľne prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov,

v pomernej časti v prípade dieťaťa, ktoré nedochádzalo do materskej školy v termíne vyhlásených školských prázdnin, alebo ak bola prerušená prevádzka materskej školy zapríčinená zriaďovateľom alebo inými závažnými technickými a prevádzkovými dôvodmi.

1. Splnenie podmienok podľa § 3 ods. 2 písm. a) nariadenia sa preukazuje predložením potvrdenia od všeobecného lekára pre deti a dorast, ak je dôvodom choroba, a písomná žiadosť zákonného zástupcu s vyhlásením o rodinných dôvodoch prerušenia dochádzky do materskej školy.
2. O uhradení pomernej časti príspevku podľa § 3 ods. 2 písm. b) rozhodne riaditeľ školy alebo školského zariadenia (ďalej len „riaditeľ“) bez žiadosti zákonného zástupcu.
3. Príspevok sa uhrádza v termíne podľa § 28 ods. 5 školského zákona t.j. do 10. dňa v kalendárnom mesiaci.

**§ 4**

**Príspevok na činnosť školského klubu detí**

Zákonný zástupca prispieva na činnosť školského klubu detí mesačne za dieťa sumou vo výške 7,00 EUR**.**

**§ 5**

**Podmienky odpustenia príspevku na činnosť školského klubu detí**

1. Príspevok sa neuhrádza za podmienok stanovených ustanovením § 114 ods. 4 školského zákona.
2. Príspevok v školskom klube detí sa odpúšťa:

v prípade dieťaťa, ktoré má preukázateľne prerušenú dochádzku do školského klubu detí na viac ako 30 po sebe nasledujúcich kalendárnych dní z dôvodu choroby alebo rodinných dôvodov,

v pomernej časti v prípade dieťaťa, ktoré nedochádzalo do školského klubu detí v termíne vyhlásených školských prázdnin, alebo ak bola prerušená prevádzka školského klubu detí zapríčinená zriaďovateľom alebo inými závažnými technickými a prevádzkovými dôvodmi.

1. Splnenie podmienok podľa § 5 ods. 2 písm. a) nariadenia sa preukazuje predložením potvrdenia od všeobecného lekára pre deti a dorast, ak je dôvodom choroba, a písomná žiadosť zákonného zástupcu s vyhlásením o rodinných dôvodoch prerušenia dochádzky do materskej školy.
2. O uhradení pomernej časti príspevku podľa § 5 ods. 2 písm. b) rozhodne riaditeľ bez žiadosti zákonného zástupcu.
3. Príspevok sa uhrádza vopred do 10. dňa v kalendárnom mesiaci.

**§ 6**

**Príspevok na čiastočnú úhradu nákladov za stravovanie v zariadení školského stravovania**

1. Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s finančnými pásmami nákladov na nákup potravín na jedno jedlo určenými Ministerstvom školstva, vedy, výskumu a športu Slovenskej republiky (ďalej len „ministerstvo“).
2. Príspevok sa neuhrádza za podmienok stanovených ustanovením § 140 ods. 11 školského zákona.
3. **Úhrada zákonného zástupcu dieťaťa v školskej jedálni sa znižuje o dotáciu poskytnutú podľa zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.**
4. Zákonný zástupca dieťaťa prispieva na úhradu režijných nákladov v školskej jedálni pre materskej škole 0,10 EUR/deň na jedného stravníka.
5. Výška príspevku sa určuje podľa 2. finančného pásma A stanoveného ministerstvom a je nasledovná:

|  |  |  |  |  |  |
| --- | --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | Réžia | Celodenná strava |
| EUR | EUR | EUR | EUR | EUR |
| Stravníci od 2 – 6 rokov | 0,45 | 1,10 | 0,35 | 0,10 | 2,00 |

|  |  |  |  |
| --- | --- | --- | --- |
| Stravník – žiak v ZŠ | 1 obed | Réžia | Obed spolu |
| EUR | EUR | EUR |
| Stravníci od 6 – 11 rokov | 1,50 | 0,10 | 1,60 |

**§ 7**  
**Stravovanie a príspevok dospelých stravníkov v zariadení školského stravovania**

1. Zriaďovateľ súhlasí so stravovaním dospelej osoby v zariadeniach školského stravovania.
2. Denný príspevok dospelých stravníkov na nákup potravín sa uhrádza podľa 2. finančného pásma B stanoveného ministerstvom pre vekovú kategóriu stravníkov od 15 do 19 rokov žiaka strednej školy.
3. Náklady na nákup potravín na jedno jedlo pre dospelého stravníka sa určujú vo výške 2,20 EUR, režijné náklady vo výške 2,69 EUR, cena obalu na jedlo 0,31 EUR. Cena obedu SPOLU 5,20 EUR.
4. Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín, režijných nákladov a nákladov na obal.
5. Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu 4,99 EUR, pričom zamestnanec a zamestnávateľ prispievajú sumou upravenou vnútorným predpisom školy a školského zariadenia.

**TRETIA ČASŤ**

**SPOLOČNÉ, ZRUŠOVACIE A ZÁVEREČNÉ USTANOVENIA**

**§ 8**  
**Úhrada príspevku**

1. Ak je dieťa/žiak prijaté do materskej školy a školského zariadenia v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo doručené rozhodnutie o prijatí dieťaťa/žiaka do školy.
2. Zákonný zástupca má povinnosť príspevok uhradiť spôsobom a za podmienok, ktoré určí riaditeľ vo vnútornom predpise.
3. Riaditeľ je povinný účinné nariadenie, ako aj vnútorný predpis o podmienkach úhrady príspevku zverejniť na webovom sídle školy a vo verejne prístupných priestoroch školy a školského zariadenia.
4. Riaditeľ je povinný na stretnutí zákonných zástupcov a rodičov detí a žiakov (rodičovskom združení) informovať o výške príspevkov uhrádzaných zákonnými zástupcami.

**§ 9**  
**Zrušovacie ustanovenia**

Dňom nadobudnutia účinnosti tohto nariadenia sa ruší Všeobecne záväzné nariadenie č. 1/2018 o určení výšky príspevku v školách a školských zariadeniach v znení dodatkov č 1 až č. 3.

**§ 10**  
**Záverečné ustanovenia**

* 1. Nariadenie bolo schválené obecným zastupiteľstvom v Matejovciach nad Hornádom uznesením číslo \_\_\_\_/\_\_\_\_\_ zo dňa \_\_\_\_\_\_\_\_\_\_.
  2. Nariadenie nadobúda účinnosť dňa \_\_\_\_\_\_\_\_.

Mgr. Ivana Hrebenárová

starostka obce

Návrh všeobecne záväzného nariadenia č. 1/2023 o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach zverejnený na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov:

|  |  |
| --- | --- |
| Vyvesený na úradnej tabuli dňa: | **3. 1. 2023** |
| Zverejnený na webovom sídle obce dňa: | **3. 1. 2023** |
| Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme, elektronicky alebo ústne do zápisnice na obecnom úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené. | |

Schválené všeobecne záväzné nariadenie č. 1/2023 o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach:

|  |  |
| --- | --- |
| Vyhlásené vyvesením na úradnej tabuli obce dňa: |  |
| Nariadenie nadobúda účinnosť dňom: |  |